Diari Oficial de la Generalitat Valenciana


Sumari del DOGV 6447, del 27-01-2011 (2011/810)

RESOLUCIÓ de 9 de desembre de 2010, de la Conselleria de Cultura i Esport, per la qual es modifica l'article segon de l'Ordre de 14 de juliol de 1989, de la Conselleria de Cultura, Educació i Ciència, que crea el Patronat Lluís Guarner.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6447

Data del DOGV
:   27-01-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/810


Data del document
:   09-12-2010

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

RESOLUCIÓ de 9 de desembre de 2010, de la Conselleria de Cultura i Esport, per la qual es modifica l'article segon de l'Ordre de 14 de juliol de 1989, de la Conselleria de Cultura, Educació i Ciència, que crea el Patronat Lluís Guarner. [2011/810]  
Per mitjà del Decret 7/1987, de 19 de gener, el Consell va acceptar, a benefici d'inventari, l'herència de Lluís Guarner Pérez, qui, per testament atorgat el dia 14 de maig de 1986, havia instituït la Generalitat hereva dels seus béns.  
D'acord amb la clàusula segona del citat testament, la Generalitat ha de destinar els béns de l'herència o el producte d'això a l'establiment d'un premi, pensió o beca de finalitat cultural que haurà de portar el nom de l'atorgant.  
Mitjançant l'Ordre de 14 de juliol de 1989, de la Conselleria de Cultura, Educació i Ciència, per la qual es va crear el Patronat Lluís Guarner, es regula el procediment per al compliment de la voluntat del causant en la quantia que el recte ús del producte dels béns relictes i la seua adequada col·locació permeten, els quals van ser donats a la Generalitat pels seus marmessors el dia 19 de juny de 1989, tal com consta en l'escriptura pública atorgada a aquests efectes en l'esmentada data.  
Mitjançant l'Ordre de 14 de març de 2007, de la Conselleria de Cultura, Educació i Esport, es modifica l'article segon de l'Ordre de 14 de juliol de 1989, de la Conselleria de Cultura, Educació i Ciència, que crea el Patronat Lluís Guarner, es modifica la composició del Patronat Lluís Guarner i es dota aquesta entitat d'un secretari, d'acord amb l'acta de la reunió de 21 de desembre de 2006.  
Mitjançant l'Ordre d'11 de febrer de 2008, de la Conselleria de Cultura i Esport, es modifica l'article segon de l'Ordre de 14 de juliol de 1989, de la Conselleria de Cultura, Educació i Ciència, que crea el Patronat Lluís Guarner, s'amplia la composició dels membres del Patronat Lluís Guarner d'acord amb l'acta de la reunió del Patronat de data 20 de desembre de 2007.  
Amb la present resolució es modifica la composició del Patronat Lluís Guarner i se'n determinen els membres actuals, per tal d'ampliar el nombre de membres del Patronat i possibilitar el seu funcionament.  
Per tot això, fent ús de les facultats que em confereix l'article 28 de la Llei 5/1983, de 30 de desembre, del Consell, resolc:   
Article únic  
Modificar l'article segon de l'Ordre de 14 de juliol de 1989, que incorpora nous vocals al Patronat Lluís Guarner.   
DISPOSICIONS FINALS  
La present resolució entrarà en vigor l'endemà de la publicació en el Diari Oficial de la Comunitat Valenciana.  
València, 9 de desembre de 2010.- La consellera de Cultura i Esport: Trinidad María Miró Mira.  
ANNEX  
Nova redacció de l'article segon de l'Ordre de 14 de juliol de 1989, de la Conselleria de Cultura, Educació i Ciència, que crea el Patronat Lluís Guarner, per la qual es regula la composició del mateix.  
L'article segon queda redactat de la manera següent:  
«Article segon  
1. El Patronat Lluís Guarner estarà format pel president, pels vocals i per un secretari.  
2. El president del Patronat serà el titular de la conselleria amb competències en matèria de cultura.  
3. Seran vocals:  
- El sotssecretari de la conselleria amb competències en matèria de cultura.  
- El marmessor testamentari, José Francisco Yvars Castelló.  
- El director general amb competències en matèria del llibre.  
- Personalitats de reconegut prestigi: Pere Maria Orts i Bosch, Rosa Ballester Añón, Francisco Brines Bañó, Vicente L. Navarro de Luján, Jorge Cardona Llorens, Emili Casanova Herrero, Juan José Garrido Zaragozá, Antonio Mestre Sanchis i Francisco Javier Satorre Grau.  
- Un representant designat pel titular de la conselleria amb competències en matèria d'hisenda.  
- Les persones premiades en les dues últimes convocatòries del Premi Lluís Guarner.  
4. Serà secretari el funcionari de major rang amb competències en matèria del llibre i biblioteques, amb veu però sense vot.»